Komisijos Sprendimas
1990 m. balandžio 19 d.
atleidžiantis valstybes nares nuo įpareigojimo tam tikroms rūšims taikyti Tarybos direktyvos 70/458/EEB dėl prekybos daržovių sėkla, nuostatas, iš dalies keičiantis Sprendimus 73/122/EEB ir 74/358/EEB ir panaikinantis Sprendimą 74/363/EEB
(90/209/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1970 m. rugsėjo 29 d. Tarybos direktyvą 70/458/EEB dėl prekybos daržovių sėkla [1] su paskutiniais pakeitimais, padarytais Direktyva 88/380/EEB [2], ypač į jos 42 straipsnio a punktą,
atsižvelgdama į valstybių narių pateiktas paraiškas,
kadangi pagal Direktyvos 70/458/EEB 42 straipsnio a punktą valstybės narės, pateikusios paraišką, gali būti visiškai ar iš dalies atleistos nuo įpareigojimo taikyti tos direktyvos nuostatas šparagams, paprastajai trūkažolei ir plačialapei trūkažolei (itališkajai trūkažolei), išskyrus atvejus, kai tai prieštarautų 16 straipsnio 1 dalyje ir 30 straipsnio 1 dalyje nustatytoms nuostatoms,
kadangi atsižvelgiant į įvairių valstybių paduotas paraiškas dėl to yra tikslinga valstybes nares atleisti, nustatant tam tikrą terminą arba jo nenustatant, nuo įpareigojimo minėtoms rūšims taikyti:
- direktyvos nuostatas dėl nacionalinių veislių katalogų sudarymo, arba
- direktyvos nuostatas dėl sėklos sertifikavimo ir kontrolės, arba
- tam tikrais atvejais, visas direktyvos nuostatas,
išskyrus visais atvejais 16 straipsnio 1 dalį ir 30 straipsnio 1 dalį;
kadangi šis sprendimas pakeičia visus ankstesniuosius sprendimus, numatančius šioms rūšims atleidimus; kadangi atitinkamai Komisijos sprendimai 73/122/EEB [3] ir 74/358/EEB [4], kurie suteikė tokius atleidimus atitinkamai Vokietijai, Liuksemburgui ir Airijai, turėtų būti iš dalies pakeisti, o Komisijos sprendimas 74/363/EEB [5], kuris tokį atleidimą suteikė Jungtinei Karalystei, turėtų būti panaikintas;
kadangi šiame sprendime numatytos priemonės atitinka Žemės ūkio, sodininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Valstybės narės, nurodytos priedo I dalies 1 skiltyje, atleidžiamos nuo įpareigojimo taikyti Direktyvos 70/458/EEB nuostatas, nurodytas 2 skiltyje, iki termino, nurodyto 3 skiltyje, Asparagus officinalis L. - šparagams.
2. Valstybės narės, nurodytos priedo II dalies 1 skiltyje, atleidžiamos nuo įpareigojimo taikyti Direktyvos 70/458/EEB nuostatas, nurodytas 2 skiltyje, iki termino, nurodyto 3 skiltyje, Cichorium intybus L (partim) - paprastajai trūkažolei (salotinei cikorijai).
3. Valstybės narės, nurodytos priedo III dalies 1 skiltyje, atleidžiamos nuo įpareigojimo taikyti Direktyvos 70/458/EEB nuostatas, nurodytas 2 skiltyje, iki termino, nurodyto 3 skiltyje, Cichorium intybus L (partim) - plačialapei trūkažolei (itališkajai trūkažolei).
2 straipsnis
Sprendimo 73/122/EEB 1 straipsnis iš dalies keičiamas taip:
1) 1 dalies b ir e punktai išbraukiami;
2) 2 dalies b ir g punktai išbraukiami.
3 straipsnis
Sprendimo 74/358/EEB 1 straipsnio b punktas išbraukiamas.
4 straipsnis
Sprendimas 74/363/EEB panaikinamas.
5 straipsnis
Šis sprendimas skirtas valstybėms narėms.
Priimta Briuselyje, 1990 m. balandžio 19 d.